Mindvalley

Mindvalley on rahvusvaheline haridus- ja tehnoloogiaettevõte, mille 2002. aastal asutas Vishen Lakian. 

Ettevõtte tooted on suunatud enesearengule ja elukestvale õppele. Ettevõte on üks haridusvaldkonna kirjastajatest, kes annab välja trükiseid ja tarkvara ning osutab teenuseid teadlikkuse, meditatsiooni, isikliku kasvu, fitnessi ja tervise valdkonnas. 2018. aastal töötas ettevõttes üle 202 töötaja 46 riigist. Ettevõtte tooteid ja teenuseid, mis põhinevad digitaalsel sisuloomel ja tehnoloogiapõhistel õpilahendustel, levitatakse rohkem kui 135 riigis ja rohkem kui 60 keeles.

 Ajalugu 
Vishen Lakhian asutas ettevõtte 22. detsembril 2002 New Yorgis. 2003. aasta novembris, kui firma hakkas teenima kuus 4000 dollarit tulu, lahkus ettevõtte asutaja Lakhiani senisest põhitöökohast ning hakkas täiskohaga ettevõtjaks.

Mindvalley alustas tegevust digitaalkirjastamise ettevõttena ning arenes edasi haridusettevõtteks, pakkudes õpet meditatsiooni, enesearengu, fitnessi ja tervise valdkondades.

Ettevõtte esimene märgiline toode oli Silva Meetod. See oli sel ajal nende peamine toode.

2004. aastal kolis Mindvalley peakontor New Yorgist Kuala Lumpurisse Malaisias. On teada, et peakontor koliti ümber ettevõtte asutaja viisaprobleemide tõttu.

2013. aastal ületas ettevõtte aastatulu 15 miljoni USA dollari piiri (50 miljonit Malaisia ringgitit). Nüüdseks on Mindvalley aastatulu enam kui 20 miljonit dollarit.

 Rakendused 
2017. aastal loodi Quest rakendus, mis on loodud tänapäevase kiire elutempoga infoühiskonna jaoks. Rakendus on loodud selleks, et aidata inimestel omandada elumuutvaid teadmisi kõigest 20-minutiliste intervallidega päevas. Praktilisi nõuandeid jagavad sellised enesearengu valdkonna tip-koolitajad nagu Robin Sharma, Eric Edmeades ja Lisa Nichols. Saadaval on umbes 30 ingliskeelset kursust.

2015. aastal loodi meditatsiooniäpp Omvana sisaldades tuhandeid meditatsioone, millest umbes 75 on tasuta allalaadimiseks 2018. aastaks on allalaadimisi olnud enam kui 100 000.

 Auhinnad ja muu tunnustus 

 Vishen Lakhiani, Mindvalley asutaja, valiti SME & Entrepreneurship Business Award konkursil 2017. aasta SEBAA Kõige Strateegilisemaks Ettevõtjaks ning toodi esile tahvlil "Hall of Fame".
 2017. aastal nomineeriti Mindvalley esimene dokumentaalfilm "Live your Quest" regionaalsele Emmy auhinnale parima režissööri kategoorias. Filmi režissöör Nick Nanton sai nomineeritud parima režissööri kategoorias.
 Omvana on iTunesi poes kõige populaarsem tervise ja fitnessi mobiilirakendus enam kui 35 riigis. Omvana toob inimesteni enam kui 500 maailmatasemel helifaili, et parandada elukvaliteeti mitmetes eluvaldkondades. 2014. aastal oli Mindvalley teine mobiilirakendus Dormio allalaadimiste arvult USAs teise koha tervise ja fitnessi äpp.
 The HR Excellence Awards, mis on suurim personali valdkonna auhindade jagamine Aasias, andis Mindvalleyle 2015. aastal Suurepärase Töökeskkonna Kuldtiitle.
 Mindvalley veebidisain, mis on suunatud kliendikogemusele, puhtale minimalismile disainis ja teenusedisainile, valiti 2014. aastal Web Design File'i poolt parimaks veebidisainiks.
 2014. aasta Nicereply Customer Happiness Awardsi konkursil hinnati Mindvalley esikoha vääriliseks üle kogu Aasia. Uuringute andmetel andsid 79% kõigist 3354 vastanust Mindvalleyle kõrgeima hinde. Antud auhind mõõdab ettevõtte kliendirahulolu taset ja kasutab eraldi hindamisvalemit, võttes arvesse kliendirahulolu, soovitusindeksit (Net Promoter Score – NPS) ja kliendi jõupingutuse indeksit (CES).
 Inc Magazine tunnustas Mindvalley Kuala Lumpuri kontorit Malaisias kui kõige lahedamat kontorit 2012. aastal. Ajakiri rõhutab, et ettevõtte kultuuriline mitmekesisus on tingitud rahvusvahelise meeskonna värbamisest enam kui 31 riigist.
 Alates 2008. aastast on Mindvalleyt nimetatud The WorldBlu poolt kõige demokraatlikumaks ja töötajasõbralikumaks ettevõtteks maailmas. Hindamisel võetakse arvesse organisatsiooni disaini kolmes põhivaldkonnas: juhtimine, individuaalne võimekus ja süsteemsus ning protsessid.

 Seotud ärid 
Mindvalley venekeelsel turul. Umbes 30 programmi eri teemadel, iganädalased meditatsioonid Moskva aja järgi.

Mindvalley Itaalia turul. Lisaks mitmetele itaaliakeelsetele kursustele pakutakse muuhulgas ka e-raamatuid.

A-fest on üritus 2000 osalejaga 50 riigist, mida korraldatakse kaks korda aastas. Festivali eesmärk on tulla kokku ja õppida maailma parimatelt õpetajatelt. Varem on festival toimunud Balil, Mykonosel ja Mayan Rivieras Mehhikos. 

Mindvalley University on kuu aega kestev enerearengukursus, mis toimub kord aastas maailma eri paigus. Selle ürituse eesmärk on pakkuda oskusi isiklikuks ja äriliseks kasvuks. Mindvalley University asukohta muudetakse igal aastal. 2018. aastal toimus üritus Eestis.

 Vaata ka 
 DataCamp
 Miksike
 Khan Academy

Viited

Kategooria:Hariduslikud veebisaidid
Kategooria:Ettevõtete loendid
Kategooria:Veebisaidid
Kategooria:Haridus
Kategooria:Malaisia ettevõtted